KOMISIJOS SPRENDIMAS
2005 m. gruodžio 23 d.
iš dalies keičiantis Sprendimą 2003/135/EB dėl klasikinio kiaulių maro likvidavimo ir neatidėliotinos laukinių kiaulių vakcinacijos nuo klasikinio kiaulių maro tam tikrose Šiaurės Reino-Vestfalijos ir Reino krašto-Pfalco federalinių žemių teritorijose (Vokietija) pratęsimo
(pranešta dokumentu Nr. C(2005) 5621)
(autentiški tik tekstai vokiečių ir prancūzų kalbomis)
(2005/950/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. spalio 23 d. Tarybos direktyvą 2001/89/EB dėl Bendrijos klasikinio kiaulių maro kontrolės priemonių (1), ypač į jos 16 straipsnio 1 dalį ir 20 straipsnio 2 dalį,
kadangi:
(1)
Komisija 2003 m. vasario 27 d. priėmė Sprendimą 2003/135/EB dėl klasikinio kiaulių maro likvidavimo ir neatidėliotinos laukinių kiaulių vakcinacijos prieš klasikinį kiaulių marą Vokietijoje planų patvirtinimo federalinėse Žemutinės Saksonijos, Šiaurės Reino-Vestfalijos, Reino krašto-Pfalco ir Saro krašto žemėse (2), kaip vieną iš daugelio priemonių kovai su klasikiniu kiaulių maru.
(2)
Liga buvo sėkmingai likviduota Šiaurės Reino-Vestfalijos federalinėje žemėje ir patvirtintas ligos likvidavimo planas, priimtas kai kurioms šios federalinės žemės sritims, buvo panaikintas 2005 m. sausio 26 d. Komisijos sprendimu 2005/58/EB, iš dalies keičiančiu Sprendimą 2003/135/EB dėl ligos išnaikinimo ir vakcinacijos planų Žemutinės Saksonijos ir Šiaurės Reino-Vestfalijos federalinėse žemėse ir ligos išnaikinimo plano Saro krašto federalinėje žemėje (Vokietija) nutraukimo (3).
(3)
Vokietijos valdžios institucijos pranešė Komisijai, kad 2005 m. spalio mėn. kai kuriose Šiaurės Reino-Vestfalijos federalinės žemės srityse pasikartojo laukinių kiaulių susirgimo šia liga atvejai, ir iš dalies pakeitė klasikinio kiaulių maro likvidavimo ir neatidėliotinos laukinių kiaulių vakcinacijos nuo klasikinio kiaulių maro planus ir apie tai atitinkamai pranešė Komisijai.
(4)
Atsižvelgiant į epidemiologinę informaciją, į ligos likvidavimo Vokietijoje planą reikėtų įtraukti Euskircheno srities vietoves Šiaurės Reino-Vestfalijoje ir Dauno bei Ahrweilerio sritis Reino-Vestfalijoje. Be to, neatidėliotinos vakcinacijos laukinių kiaulių vakcinacijos nuo klasikinio kiaulių maro planas turėtų būti iš dalies keičiamas taip, kad jį būtų galima įgyvendinti tose teritorijose.
(5)
Todėl reikėtų atitinkamai iš dalies pakeisti Sprendimą 2003/135/EB.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/135/EB priedas pakeičiamas šio sprendimo priedo tekstu.
2 straipsnis
Šis sprendimas skirtas Vokietijos Federacinei Respublikai ir Prancūzijos Respublikai.
Priimta Briuselyje, 2005 m. gruodžio 23 d.